AGOTA LIUDVINAITIENĖ padė- 
jo organizuoti 53-čią kuopą 1918 m. 
ir nuo pat įstojimo užėmė įvairias 
valdybos pareigas: finansų ir nutari- 
mų sekretorė, o ilgiausiai išbuvo pir- 
mininkės vietoj. Vienuolikos metų 
bėgyje pirmininkavo New York ir 
New Jersey apskričiui. 

Be šių pareigų ji energingai veikė 
daugumoj komisijų ir dalyvavo sei- 
muose. Nuo pat ankstybų dienų nuo- 
širdžiai triūsia, kur tik šaukia lietu- 
viškas katalikiškas darbas. 

Pakelta į Garbės Nares 29-tame 
seime, 1961 m. 


A.ja. KOTRYNA ŠUKIENĖ įstojo 
Sąjungon 1931 m. ir nuoširdžiai įsi- 
jungė jos veiklon. Įrašė savo tris duk- 
teris. Šiame laikotarpyje užėmė įvai- 
rias valdybos pareigas, būtent — vi- 
cepirmininkė, raštininkė, korespon- 
dentė ir ilgiausiai (16 metų) pirmi- 
ninkė. 

Narėms suorganizavus chorą, įsto- 
jo ir pirmininkavo, dažnai užleisda- 
ma savo buveinę repeticijoms. Už pri- 
rašymą naujų narių yra laimėjusi do- 
vaną. Kuopą daugelį kartų atstovavo 
seimuose ir apskrities suvažiavimuo- 
se. 

Didelį ir nuopelningą darbą atliko 
atgaivindama nusilpnėjusią 66-tąją 
kuopą, Elizabeth, N.J. 

Garbės Narystė suteikta 28-tame 
seime, 1959 m. 

Mirė 1965 m. sausio mėn. 25 d. 


54-toji kuopa (Detroit, Mich.) 


PETRONĖLĖ MEDONIENĖ yra 
viena iš pirmųjų sąjungiečių. 1918 
metais buvo išrinkta Centro Valdy- 
bos finansų sekretore. Jos parašas 
randasi ant Moterų Sąjungos čarte- 
rio (pats pirmasis oficialus leidimas 
veikti). Padėjo suorganizuoti 34-tą 
kuopą, Homestead, Pa., ir jai pirmi- 
ninkavo. Persikėlė į Detroit, Mich. 
1926 m. ir aktyviai įsijungė į kuopos 


veiklą užimdama įvairias valdybos 
pareigas arti 46 metų. 

Išplatino keletą tūkstančių dolerių 
vertės Raudonojo Kryžiaus bonų. Pra- 
dėjus atvykti tremtiniams įsijungė į 
Detroito Archidiocezijos įkurdinimo 
komisiją. 

Yra nenuilstama darbininkė visose 
socialinio, religinio ir kultūrinio Ame- 
rikos lietuvių gyvenimo srityse ir 
garbingai skelbia lietuvių vardą sve- 
timtaučių tarpe. 

Pakelta į Garbės Nares 28-tame 
seime, 1959 m. 


ELZBIETA PAURAZIENĖ viena 
žymiausiųjų narių-veikėjų. Įstojo Są- 
jungon 54-tos kuopos įsikūrimo die- 
noj 1919 m. kovo mėn. ir nuolat joje 
dirba eidama valdybos pareigas — 
daugiausia pirmininkės ir dalyvauja 
įvairiose komisijose. Dabartiniu metu 
yra kuopos iždininkė. Niekad nėra 
praradusi entuziazmo Sąjungos tiks- 
lams ir metų bėgyje yra įrašiusi gra- 
žų skaičių naujų narių. 

Pagelbėjo suorganizuoti jauname- 
čių kuopą 1926 m., sekančiais metais 
buvo seimo rengimo komisijos pir- 
mininkė. Jos pastangomis suorgani- 
zuota 72-ra kuopa Šv. Petro parapi- 
joj, Detroite, 1938 m. Kuopai susilp- 
nėjus, jos rūpesčiu ir pastangomis 
1962 m. 72-ra kuopa atgaivinta, per- 
organizuota ir šiomis dienomis yra 
sėkminga savo darbais. Su didžiu pa- 
sisėkimu yra suruošusi daugelį šven- 
tų valandų bei rekolekcijų moterims. 

Keturius metus paskirta Michigan 
valstijos direktore. 

Centre sėkmingai reiškėsi: pirmi- 
ninkė nuo 1937 m. iki 1945 m. (da- 
bartiniu metu tose pačiose pareigo- 
se nuo 1961 m.); Iždo globėja keliais 
atvejais, iš viso 10 metų; keturių sei- 
mų vedėja, kituose seimuose prezi- 
diumo narė; Skundų, Įnešimų ir kitų 
komisijų narė. Nuo 1926 m., išskiriant 
tris, dalyvavo visuose seimuose, 

E. Paurazienė yra pasižymėjusi vi- 
suomenės veikėja. Ji yra ilgametė 
kuopos atstovė ALRK Federacijoj, 
kur organizacija pakėlė ją į savo gar- 
bės narius 1956 m. Dvidešimti metai, 
kaip vykdo Lietuvos išlaisvinimo dar- 
bą per Detroito Lietuvių Organizaci- 
jų Centrą ir Amerikos Lietuvių Ta- 
rybą, kurios yra direktorė. 

Dvidešimt metų bėgyje atstovauja 
kuopą ir aktyviai veikia Amerikos 
Lietuvių Šalpos Fondui ir naujai at- 
vykusių įkurdinimo darbe. Pakelta į 
šios organizacijos garbės narius 1964 
m. Uoliai veikia Šiluvos koplyčios 
įrengimo komitete. 

Retai yra praleidusi progą remti 
ir darbuotis katalikybės ir labdary- 
bės reikalams lietuvių ir amerikiečių 
tarpe. 

Garbės Narystė suteikta 18-tame 
seime, 1937 m. 


55-toji kuopa (Chicago, Illinois) 


SOFIJA SAKALIENĖ pradėjo są- 
jungietišką darbą Cleveland, Ohio, 
26-toj kuopoj jos ankstybose susior- 
ganizavimo dienose. Persikėlus gy- 
venti Chicagon, įstojo į vietinę 20-tąją 
kuopą 1919 m. sekančiais metais iš- 
rinkta pirmininke ir išbuvo šiose pa- 
reigose iki 1927 m. Šiame laikotarpy- 
je kuopa atsigavo ir smarkiai pradė- 
jo reikštis savo narių skaičiaus augi- 
mu ir visuomenine veikla. 

Apsigyvenus Aušros Vartų parapi- 
joj persikėlė į 55-tąją kuopą ir jsi- 
jungė į jos veiklą, eidama įvairias pa- 
reigas valdyboje, ilgiausiai pirminin- 
kaudama, padėjo suorganizuoti jau- 
namečių skyrių 1930 m. 

Daug pasidarbavo ir Chicagos Ap- 
skričiai atgaivindama pakrikusią vei- 
klą 1926 m. Apskrityje ėjo įvairias 
pareigas: pirmininkės, vicepirminin- 
kės, sekretorės ir iždininkės. 

Devintasis seimas, įvykęs 1923 m., 
pakvietė ją paimti „Moterų Dirvos“ 
redagavimo darbą, kurį rūpestingai 


atliko iki 1951 m. Su dideliu pasišven- 
timu suredagavo organizacijos 25 m. 
jubiliejinę knygą ir ėjo knygos ko- 
misijos sekretorės pareigas. 

S. Sakalienė taip pat yra dirbusi 
Centro valdyboj ir organizacijos sei- 
muose bei įvairiose komisijose. 

Visą eilę metų gražiai reiškėsi spau- 
dos darbe, pasišventusi lietuviškam 
reikalui ir atsidavusi visuomenės dar- 
bui. 

Pakelta į Garbės Nares 13-tame 
seime, 1927 m. 


66-toji kuopa (Elizabeth, N.J.) 


ONA BALTRAMAITIENĖ pasižy- 
mi tuo, kad ji netik yra suorganiza- 
vusi kuopą, bet rūpestingai yra ėju- 
si finansų sekretorės pareigas per 32 
metus (nuo 1927 m. iki 1959 m.). 

New York- New Jersey apskrityje 
išbuvo raštininkė penkeris metus. 

Kuopai ir apskričiai su dideliu pa- 
sišventimu yra dirbusi ir dalyvavusi 
seimuose. 

Daug yra pasidarbavusi Šv. Petro 
ir Povilo parapijai, būdama įvairių 
religinių organizacijų narė. Morali- 
niai ir finansiniai padėjo lietuviams 
Vokietijoj ir jų atvykimui Amerikon. 
Plačioj apylinkėj yra žinoma dėl sa- 
vo gero būdo ir gyvo domėjimosi ka- 
talikiškais ir lietuviškais reikalais. 

Garbės Narystė suteikta 29-tame 
seime, 1961 m. 


67-toji kuopa (Chicago, Illinois) 


ALBINA POŠKIENĖ įstojo Sąjun- 
gon 1936 m. ir nuo pirmųjų dienų pa- 
sireiškė gyvu darbštumu. Yra pri- 
rašiusi nemažą skaičių naujų narių. 
Kuopoje yra ėjusi vicepirmininkės 
pareigas ir dabartiniu metu yra fi- 
nansų sekretorė. Šį svarbų darbą pa- 
vyzdingai atlieka jau 19-ti metai. 

Chicagos apskrityje yra buvusi vi- 
cepirmininkė ketverius metus ir pir- 
mininkė šešerius metus. 


